**ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΓΡΑΦΗ ΤΩΝ ΠΡΩΤΟΕΤΩΝ 2016-2017**

Ξεκινά από **22-9-2016** και λήγει **30-9-2016** η κατάθεση των δικαιολογητικών για την εγγραφή πρωτοετών. Η κατάθεση μπορεί να γίνει προσωπικά στο **ΜΗΤΡΩΟ** του τμήματος και το τηλέφωνο είναι **2410-684387** ή με ταχυδρομική αποστολή με ημερομηνία ταχυδρομείου μέχρι 30-9-2016 στην ταχυδρομική Διεύθυνση:

ΤΕΙ ΘΕΣΣΑΛΙΑΣ

Περιφερειακή Οδός Λαρίσης – Τρικάλων

41110 Λάρισα

ΜΗΤΡΩΟ ΤΜΗΜΑΤΟΣ : ……………………………….….. (γράψτε το τμήμα επιτυχίας σας)

***ΔΙΚΑΙΟΛΟΓΗΤΙΚΑ:***

**1. Αίτηση Εγγραφής** (εκτυπωμένη από την ηλεκτρονική εγγραφή που κάνατε)

**2. Φωτοτυπία της Αστυνομικής Ταυτότητας** (Για τους Αλλοδαπούς- Αλλογενείς, νομίμως επικυρωμένη μετάφραση στην ελληνική γλώσσα του διαβατηρίου ή της ταυτότητας)

**3. Υπεύθυνη δήλωση**, στην οποία δηλώνεται ότι δεν είναι εγγεγραμμένοι σε άλλη σχολή ή τμήμα της Τριτοβάθμιας Εκπαίδευσης στην Ελλάδα. (ΕΚΤΥΠΏΣΤΕ ΕΔΩ) https://www.teilar.gr/us…/ypeythyni\_dilwsi\_eggrafis\_2016.doc

**4. Πιστοποιητικό Γέννησης** (μόνο για αγόρια)

*Οι νεοεισερχόμενοι φοιτητές που δεν έχουν συμπληρώσει το Στατιστικό Δελτίο (είτε εγγράφως, είτε μέσω της ηλεκτρονικής τους εγγραφής), έχουν τη δυνατότητα να προβαίνουν στη συμπλήρωση του και μέσω της ηλεκτρονικής διεύθυνσης: https://elstatweb.statistics.gr/…/deltio\_fititi\_login\_1617.…*

Για τα τμήματα που εδρεύουν στην Καρδίτσα και Τρίκαλα, η ταχυδρομική αποστολή ή η κατάθεση των δικαιολογητικών θα γίνει στη Λάρισα.

**Σημείωση:**

Για τους Κυπρίους φοιτητές (άρρενες) απαιτείται η βεβαίωση εκπλήρωσης της στρατιωτικής θητείας.

Για τους αλλοδαπούς–αλλογενείς φοιτητές, απαιτείται η βεβαίωση επάρκειας γνώσης της ελληνικής γλώσσας. (Δείτε εδώ: http://www.minedu.gov.gr/…/allogenei…/anakoinwseis-allodapoi )

*Μετά τον έλεγχο των στοιχείων και την οριστικοποίηση της εγγραφής, ο φοιτητής θα παραλάβει το όνομα χρήστη και τον κωδικό ασφαλείας για την πρόσβαση στις ηλεκτρονικές Ακαδημαϊκές Υπηρεσίες. Η λήψη ονόματος χρήστη και κωδικού θα δίνεται αυτοπροσώπως είτε μέσω ΚΕΠ.*

Επιτυχόντες που **δεν ολοκλήρωσαν εμπρόθεσμα τη διαδικασία της ηλεκτρονικής εγγραφής**, είναι δυνατή η εγγραφή τους, ύστερα από αίτηση τους, στην οποία εκτίθενται οι λόγοι της καθυστέρησης. Σε αυτή την περίπτωση, τόσο η σχετική αίτηση όσο και τα δικαιολογητικά κατατίθενται από τους επιτυχόντες ΜΟΝΟ ΜΕ ΠΡΟΣΩΠΙΚΗ ΠΑΡΟΥΣΙΑ ΚΑΙ ΣΕ ΚΑΜΙΑ ΠΕΡΙΠΤΩΣΗ ΤΑΧΥΔΡΟΜΙΚΑ απευθείας στη Γραμματεία του Τμήματος σε αποκλειστική προθεσμία τριάντα (30) ημερών από τη λήξη της προθεσμίας εγγραφής. Η εγγραφή ολοκληρώνεται ή μη με αιτιολογημένη απόφαση του αρμόδιου οργάνου του Τμήματος.